Medlemsservice flytter deres servere fra Storbritannien i forbindelse med landets mulige udtræden af EU. Det betyder, at Medlemsservice vil være utilgængeligt fra 9. april kl. 23.00 til 10. april omkring middag. Læs mere om opdateringen her.

Medlemsservice er nede dele af 9. og 10. april

Medlemsservices server i Storbritannien skal lukkes og data skal flyttes, så de efter landets mulige udtræden af EU, stadig er inden for EU's grænser.

Flytningen begynder tirsdag den 9. april kl. 23.00 og varer til onsdag den 10. april til middag.

I den periode vil der være lukket for adgang til systemet. Det betyder, at det ikke er muligt at logge ind og rette data, tilmelde sig arrangementer i Medlemsservice eller få adgang til nogle data i Medlemsservice.

Det kan derfor være en god idé at gøre gruppens forældre og andre ledere opmærksomme på nedetiden på forhånd.

Andre dele, som vil være nede imens

Det er ikke kun Medlemsservice, som bliver berørt af nedetiden.

Bruger gruppen den online indmeldelsesblanket fra Medlemsservice på hjemmesiden, vil den være utilgængelig i perioden.

Samtidig vil login-funktion på Spejdernet.dk være ude af drift, mens opdateringen står på. Det skyldes, at login går gennem Medlemsservice. Dermed kan du ikke uploade indhold i perioden.

Har du indhold, som skal op i perioden, kan du i stedet skrive til christian@kfumspejderne.dk.

Spørgsmål

Vi gør vores bedste for at have systemet oppe at køre igen onsdag middag, men vi ved også, at der undervejs kan opstå komplikationer, som gør at nedetiden forlænges. Hvis det er tilfældet, sørger vi for at opdatere med en ny tidshorisont.

Har du spørgsmål til flytningen, kan du kontakte korpskontoret på info@kfumspejderne.dk eller 70102666.